Document ID: /roh_data/filtered/fineweb-2-filterrobots_roh.jsonl.gz/33865

Tenor ils emprims resultats da las investigaziuns ha la controlla aviatica Skyguide a Meiringen dà liber al pilot da sgular sin 3'050 meters (10'000 pes). Prescrit fiss però l'autezza minimala da 4'360 meters (14'300 pes).Il motiv pertge che Skyguide ha fatg quai, ubain sche quai saja la raschun per l'accident, na saja betg cler - e saja anc part da las investigaziuns, communitgescha la giustia militara.
L'aviun era suenter sgulà en il grip al Hinter Tierberg en l'autezza da radund 3'300 meters - il pilot è mort.
Reacziun da la Skyguide
Entant ha er Skyguide piglià posiziun. Els stettiam immens mal che acziuns da la surveglianza da sgol hajan contribuì a la disgrazia en la regiun dal Susten, uschia scriva Skyguide. Els sustegnan las inquisiziuns da la giustia militara ed han er instradà in'inquisiziun interna.
RR novitads 16:00